איורי ספר איוב (ויליאם בלייק)

איורי ספר איוב מאת האמן הבריטי ויליאם בלייק, מתייחסים בעיקר לסדרה של עשרים ושניים הדפסים חרוטים (אשר פורסמו ב-1826 על ידי בלייק) הממחישים את ספר איוב המקראי. איורי ספר איוב מתייחס גם לשמן של שתי סדרות איורים בצבעי מים מאת בלייק, על אותו נושא (1806 ו-1821). האיורים החרוטים נחשבים יצירות המופת הגדולות ביותר של בלייק באומנות החריטה, והם גם היוו הישג מסחרי ומשמעותי נדיר מסוגו עבור בלייק.

 תהליך הפיתוח וההדפסה 
ממוזער|תחריט של בלייק לספר איוב, 1793. חריטה זו, אף על פי שלא נכללה במסגרת האיורים לספר איוב, משנת 1826, מזכירה בצורה הקרובה ביותר את האיור העשירי, איוב ננזף על ידי חבריו.

 מקורות 
לכל המוקדם ב-1785, בלייק שרטט מספר דוגמאות דיו עבור האיורים לספר איוב. בשנת 1793 בלייק חרט קומפוזיציה המבוססת על רישומים אלה, אשר אותם הוא הציע למכירה במסגרת התשקיף לציבור (Prospectus to the Public) בעבור שנים עשר שילינג. קומפוזיציה זאת, לצד חריטה של יחזקאל, מהוות את הדוגמאות הקיימות היחידות, המיועדות לסדרה של איורים לתנ"ך אשר לא הושלמו מעולם. בלייק עיבד את הלוח לספר איוב, כנראה, אחרי 1804, אבל את ההדפס המוגמר הוא לא כלל במסגרת ה-איורים.

האיור הבא של בלייק, היה ציור הטמפרה איוב ובנותיו (1800), שהוזמן על ידי תומאס באטס (ראה 'גלריה' להלן). לציור זה יש דמיון ללוח מס' 20 הכלול בסדרת האיורים החרוטים, אבל לא ברור אם ההדפס הכלול ברשימה מסתמך ישירות על ציור טמפרה זה.

 האיורים בצבעי המים 
האיורים החרוטים לספר איוב נוצרו במקור כסדרת ציורים בצבעי מים אשר בלייק צייר ב-6–1805, אשר הוזמנו גם הם על ידי תומאס באטס. 19 הציורים הללו ידועים בכינוים "סדרת באטס" (במסגרת האוסף של ספריית ומוזיאון מורגן).

קבוצה שנייה של ציורים בצבעי מים, הידועה בשמה "סדרת לינל" (הכלולה בעיקר באוסף של מוזיאון פוג לאמנות), הופקה בשנת 1821 לבקשתו של ג'ון לינל. לינל העתיק את הציורים שהיו כלולים בגלריית באטס; העתקים אלה, אם כן, נצבעו שוב על ידי בלייק. כתוצאה מתהליך יוצא דופן זה, קווי המתאר של גלריית לינל, עבים יותר והצביעה כהה יותר באופן אחיד, עם מגוון צבעים מצומצם יותר מאשר גלריית באטס. בלייק אף הוסיף שני עיצובים חדשים לגלריית לינל, והוסיף העתקים של אותם שני עיצובים לגלריית באטס. שני העיצובים שנוספו היו לוחות מס' 17 ו-20, אשר שמם בהתאמה, הוא החזון של ישו ואיוב ובנותיו.

יש גם גלריה נוספת של ציורים בצבעי מים המכונה גלריית ניו זילנד. בתחילה היה מקובל להאמין שציורים אלו הם פרי עטו של בלייק, אבל האותנטיות שלהם הופרכה על ידי חוקרים כמו מרטין באטלין ובו לינדברג. קרוב לוודאי שאלה הם עותקים שנוצרו לאחר התחריטים המקוריים, על ידי מישהו במעגל החברים של ג'ון לינל, זאת מפני שאין להם תכונות ייחודיות.

 התחריטים 
ממוזער|לוח מס' 11, המראה את השוליים הבוהקים. בשורה שמעל מרכז הציור נכתב: השטן עצמו הופך למלאך של אור ואת משרתיו שלו למשרתים של צדקנות.
בשנת 1823 הזמין לינל באופן רשמי את בלייק כדי להתחיל בעבודת החריטה של הלוחות המיועדים להדפסה. בניגוד לעבודות אחרות של בלייק, שנוצרו בתהליך של צריבת תבליטים, יצירה זו, כמו יצירות אחרות שהוזמנו במסגרת העבודה הנוכחית, הופקה באמצעות שיטת חריטה הידועה בשם אינטגליו. עם זאת, בלייק דחה את "השיטה המעורבת" שהייתה פופולרית בקרב יצרני התחריטים המסחריים של זמנו. "השיטה המעורבת" שילבה באופן קליל, חריטת קווי מתאר לתוך לוח הנחושת. הציור היה אם כן נחרט באמצעות שיטת שרטוט הנקודות והמעוינים ובאמצעות שיטת חריטה שנקראה stippling. במקום זאת, בלייק חרט את איוריו בשורות אחידות וללא שימוש ראשוני בתצריב.

התחריטים הושלמו בשנת 1825 ומהדורה של 315 עותקים הופקה בשנת 1826. העתקים אלה היו הסט האחרון של האיורים שבלייק השלים. איוריו לקומדיה האלוהית של דנטה נותרו בלתי גמורים עם מותו.

התחריטים הגמורים נבדלים מציורי צבעי המים המקוריים שבלייק צייר, בעיקר, מפאת מורכבות השוליים המעוצבים המשולבים בהם. תחריטים אלה מפרשים את הטקסט, בצירוף ציטוטים ופרפראזות מהתנ"ך ומכילים גם תמונות המעצימות את הנושאים המרכזיים של האיורים הראשיים.

לאחר שסיים את הגילופים, בלייק אייר יצירת טמפרה נוספת הידועה בשם השטן נוגף את איוב בשחין, ב-1826.

 ניתוח 
ספר איוב היווה השפעה חשובה על כתביו של בלייק ועל אמנותו; בלייק ככל הנראה הזדהה עם איוב, כיוון שהוא חי את חייו כאדם לא מוכר וכאדם עני. הרולד בלום פירש את שירו המפורסם ביותר של בלייק, "הנמר" (The Tyger), כמעין ניסוח מחדש של שאלותיו הרטוריות של האלוהים בספר איוב, בנוגע לבהמות ולווייתן. בנוסף לכך, בלייק גם תיאר את סיפורו של איוב לאורך הקריירה שלו כאמן. שירה של Enion בלילה השני של ואלה, או ארבע הזואות גם מדגים את העובדה שבלייק היה מזוהה עם איוב.

 סמליות 
בלייק השתמש בסמלים באופן נרחב במסגרת האיורים; הבולט ביותר הוא השימוש בגפיים, הן הימנית והן השמאלית, בתיאור הדמויות. הגפה הימנית מייצגת את הרוחניות ואת הטוב; הגפה השמאלית, את החומר ואת הרע. בתוך הלוח השישי, השטן נוגף את איוב עם שלפוחיות באמצעות ידו השמאלית, ובלוח מס' 15 אלוהים מסמן את הבהמה והלווייתן עם ידו השמאלית. בניגוד לכך, אלוהים מגרש את השטן עם יד הימין שלו, כפי שמתואר בלוח ה-16, והוא דובר אל איוב מן הסערה בלוח מס' 14, כשרגלו הימנית פשוטה קדימה. כמה חוקרים, לעומת זאת, טענו כי פרשנות שיטתית זו לא מצליחה להסביר את חוסר העקביות שבסמליות מן הסוג הזה והיא סובייקטיבית יתר על המידה.

השפה העברית המשולבת בציור צבעי המים (גלריית באטס), חלומותיו הרעים של איוב וגם בתחריטים של לוח השער ובלוח מס' 2 הֲשַׂמְתָּ לִבְּךָ עַל-עַבְדִּי אִיּוֹב, מנותח במסגרת 'הקליגרפיה העברית של בלייק'.

נושא הפולחן היהודי האורתודוקסי, בו משתמש בלייק ביצירתו של לוח מס' 17, לְשֵׁמַע-אֹזֶן שְׁמַעְתִּיךָ; וְעַתָּה, עֵינִי רָאָתְךָ, מוסבר 'בברכת הכוהנים של בלייק: אלוהים מברך את איוב'.

 השפעות אמנותיות 
ממוזער|פירוט של ציור בצבע מים הממחיש את הבהמה ואת לווייתן, שעליו היה מבוסס תחריט מס' 15.
מתחילת הקריירה האמנותית שלו, בלייק החל לאסוף את תדפיסיו של אלברכט דירר. מקובל להאמין שתיאור הבהמה בלוח מס' 15 הוא בהשראת הציור "הקרנף של דירר".

ב"נאומו לציבור", (אולי מ-1810), בלייק גם מציין את "מארק אנטוניו" (Marcantonio Raimondi), כאמן שהעניק לו את ההשראה באיור הליניארי במסגרת טכניקת החריטה שלו. "'ג'וליו רומאנו", רפאל, מיכלאנג' לו מוזכרים גם הם על ידי בלייק בנאום זה.

 הכרת המבקרים ומורשת 
מן המהדורה בת 315 העותקים, רק 20 איורים נמכרו במהלך חייו של בלייק, בעיקר לאנשים ממעגל חבריו הקרוב של בלייק (כגון סמואל פאלמר). עם זאת, האיורים הביאו לבלייק פרסום והכרה במידה חסרת תקדים. האקדמיה המלכותית וספריית המלך, בהתאמה, קנו כל אחת עותקים מן היצירה; המוסד הראשון אף העניק לבלייק סכום כסף לא מבוטל, 25 פאונד. אנשים מכובדים כמו ג'ון קונסטבל וגברת קרוליין למב, הזמינו אותו לסעוד עמם, והאספן צ'ארלס אלדרס הציגו בפני סמואל טיילור קולרידג'. לאחר מותו של בלייק האיורים זכו להכרה חשובה יותר מהר מאשר ספרי הנבואה שלו. לכל המוקדם ב-1857, ג'ון ראסקין כתב על בלייק בספרו "יסודות הציור" ש:ספר איוב, שנחרט על ידיו, בכבודו ובעצמו, הוא בעל הדרגה הגבוהה ביותר מבחינת מאפיינים מסוימים של דמיון וביטוי; מבחינת האופן שבו משיגים אפקטים מסוימים של אור, ספר זה יוכיח את עצמו בתור דוגמה שימושית מאוד בעבורך, הקורא. מבחינת הבעת המצבים שבו האור בוהק ומנצנץ, בלייק הרבה יותר ענק מרמברנדט.מקובל להאמין שעיצוב שלושת המראות ברקע של לוח מס' 20, איוב ובנותיו, השפיע על ויליאם הולמן האנט כאשר השתמש באותו מוטיב בציור שלו הגבירה משאלוט; בלייק היה מוערך מאוד על ידי הפרה-רפאליטים.

רייף ווהן ויליאמס ביסס את יצירת הבלט שלו איוב: מסכה לריקודים (הועלתה לראשונה על הבמה בשנת 1931) על האיורים.

 טבלת האיורים 

בלייק לא נתן כותרות לאיוריו והטקסט הבולט ביותר בשוליים נמצא בשימוש על ידי כמה חוקרים (כגון ס. פוסטר דיימון) ככותרת עבור איור נתון. אחרים, כמו רוברט אסיק, משתמשים בכותרות תאוריות. לפיכך, שתי הדרכים התאוריות ניתנות כאן. במקרים מסוימים הכותרות הם אותו הדבר.

שימו לב כי הטקסטים המשולבים על ידי בלייק בשולי כל ציור, הם פאראפרזות של קטעי מקרא, וכיוון שכך הם לא זהים בדיוק לפסוק הרלוונטי להם.
 גלריית באטס גלריית לינל תחריט כותרת תיאורית תיאור טקסטואלי מלווה בפרקים ופסוקים תואמים יצירות רלוונטיות מאת בלייקNANA 129x129 פיקסליםעמוד השערלא זמין 100x100 פיקסלים 100x100 פיקסלים 118x118 פיקסליםאיוב ומשפחתו כָּכָה יַעֲשֶׂה אִיּוֹב כָּל הַיָּמִים 129x129 פיקסלים 136x136 פיקסלים 126x126 פיקסליםהשטן מתייצב לפני האל בין שאר בני האלוהיםבְּעוֹד שַׁדַּי עִמָּדִי סְבִיבוֹתַי נְעָרָיממוזער|סקיצה מאת ויליאם בלייק במחברתו, אשר לימים תיקרא כתב יד רוזטי 126x126 פיקסלים 131x131 פיקסלים 131x131 פיקסליםבניו ובנותיו של איוב נהרגים על ידי השטןעַד זֶה מְדַבֵּר וְזֶה בָּא וַיֹּאמַר בָּנֶיךָ וּבְנוֹתֶיךָ אֹכְלִים וְשֹׁתִים יַיִן בְּבֵית אֲחִיהֶם הַבְּכוֹר: וְהִנֵּה רוּחַ גְּדוֹלָה בָּאָה מֵעֵבֶר הַמִּדְבָּר וַיִּגַּע בְּאַרְבַּע פִּנּוֹת הַבַּיִת וַיִּפֹּל עַל הַנְּעָרִים וַיָּמוּתוּ וָאִמָּלְטָה רַק אֲנִי לְבַדִּי לְהַגִּיד לָךְ: 100x100 פיקסלים 100x100 פיקסלים 126x126 פיקסליםThe Messengers Tell Job of His MisfortunesAnd I only am escaped alone to tell thee. 115x115 פיקסלים 118x118 פיקסלים 127x127 פיקסליםSatan Going Forth from the Presence of the Lord and Job's CharityThen went Satan forth from the presence of the Lord
(based upon Job 2:7 ) 100x100 פיקסלים 100x100 פיקסלים 127x127 פיקסליםSatan Smiting Job with BoilsAnd smote Job with sore Boils from the sole of his foot to the crown of his head
(based upon Job 2:7 )ממוזער|100x100 פיקסלים|Tempera painting, c. 1826-7 100x100 פיקסלים 100x100 פיקסלים 126x126 פיקסליםJob's ComfortersAnd when they lifted up their eyes afar off & knew him not they lifted up their voice & wept, and rent every Man his mantle & sprinkled dust upon their heads towards heaven 100x100 פיקסלים 100x100 פיקסלים 127x127 פיקסליםJob's DespairLet the Day perish wherin I was Born
(Based upon Job 3:3 ) 145x145 פיקסלים 145x145 פיקסלים 125x125 פיקסליםThe Vision of EliphazThen a Spirit passed before my face the hair of my flesh stood up 100x100 פיקסלים 100x100 פיקסלים 127x127 פיקסליםJob Rebuked by His FriendsThe Just Upright Man is laughed to scornממוזער|100x100 פיקסלים|Engraving c. 1793 100x100 פיקסלים 100x100 פיקסלים 125x125 פיקסליםJob's Evil DreamsWith Dreams upon my bed thou scarest me & affrightest me with Visions 100x100 פיקסלים 100x100 פיקסלים 131x131 פיקסליםThe Wrath of ElihuI am Young & ye are very Old wherefore I was afraid 100x100 פיקסלים 100x100 פיקסלים 132x132 פיקסליםThe Lord Answering Job out of the Whirlwindוַיַּעַן יְהוָה אֶת אִיּוֹב מן הסערה [מִן] [הַסְּעָרָה] וַיֹּאמַר.
ספר איוב • פרק ל"ח • פסוק א

Then the Lord answered Job out of the Whirlwindממוזער|118x118 פיקסלים|Watercolor for Butts c. 1805 148x148 פיקסלים 149x149 פיקסלים 129x129 פיקסליםWhen the Morning Stars Sang TogetherWhen the morning Stars sang together, & all the Sons of God shouted for joy 135x135 פיקסלים 137x137 פיקסלים 126x126 פיקסליםBehemoth and Leviathanהִנֵּה־נָ֣א בְ֭הֵמוֹת אֲשֶׁר־עָשִׂ֣יתִי עִמָּ֑ךְ
ספר איוב • פרק מ' • פסוק ט"ו
Behold now Behemoth which I made with thee

תִּמְשֹׁ֣ךְ לִוְיָתָ֣ן בְּחַכָּ֑ה

ספר איוב • פרק מ' • פסוק כ"ה 129x129 פיקסלים 132x132 פיקסלים 121x121 פיקסליםThe Fall of SatanThou hast fulfilled the Judgment of the Wicked 100x100 פיקסלים 100x100 פיקסלים 128x128 פיקסליםThe Vision of ChristI have heard thee with the hearing of the Ear but now my Eye seeth thee 100x100 פיקסלים 100x100 פיקסלים 126x126 פיקסליםJob's SacrificeAnd my Servant Job shall pray for you 100x100 פיקסלים 100x100 פיקסלים 127x127 פיקסליםEvery one also gave him a piece of MoneyEvery one also gave him a piece of Money 100x100 פיקסלים 100x100 פיקסלים 127x127 פיקסליםJob and His DaughtersThere were not found Women as fair as the Daughters of Job in all the Land & their Father gave them Inheritance among their Brethrenממוזער|100x100 פיקסלים|Tempera painting c. 1800 100x100 פיקסלים 100x100 פיקסלים 127x127 פיקסליםJob and His Family Restored to ProsperitySo the Lord blessed the latter end of Job more than the beginning

 לקריאה נוספת 

 Butlin, Martin. The Paintings and Drawings of William Blake. 2 vols. New Haven, CT: Yale University Press, 1981.






 קישורים חיצוניים 

 Blake archive - complete reproductions and information of both watercolour sets, and the prints

 הערות שוליים 

קטגוריה:תחריטים
קטגוריה:יצירות ויליאם בלייק
קטגוריה:ויליאם בלייק
קטגוריה:מלאכים באמנות